32002R1634
L 247/7
JURNALUL OFÍCIAL AL UNIUNII EUROPENE
REGULAMENTUL (CE) NR. 1634/2002 AL COMISIEI
din 13 septembrie 2002
de modificare a Regulamentelor (CE) nr. 1279/98, (CE) nr. 1128/1999 și (CE) nr. 1247/1999 privind aplicarea anumite contingente tarifare la importul de produse din sectorul cărnii de vită și mânzat ca urmare a noilor concesii prevăzute în Regulamentul (CE) nr. 1408/2002 al Consiliului pentru Republica Ungară
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2345/2001 (2), în special articolul 32 alineatul (1),
având în vedere Regulamentul (CE) nr. 1408/2002 al Consiliului din 29 iulie 2002 privind stabilirea unor concesii sub formă de contingente tarifare comunitare pentru anumite produse agricole și adaptarea autonomă și tranzitorie a concesiilor agricole prevăzute de Acordul European cu Ungaria (3), în special articolul 1 alineatul (3),
întrucât:
(1)
Regulamentul (CE) nr. 1408/2002 a prevăzut noi concesii pentru importul anumitor produse din sectorul cărnii de vită și mânzat în cadrul contingentelor tarifare deschise în Acordul european cu Republica Ungară. Concesiile respective se aplică de la 1 iulie 2002, cu excepția concesiei care implică deschiderea contingentului tarifar numerotat cu numărul de ordine 09.4774.
(2)
Prin urmare, este necesară modificarea dispozițiilor prevăzute de următoarele regulamente de aplicare ale Comisiei:
-
Regulamentul (CE) nr. 1279/98 al Comisiei din 19 iunie 1998 de stabilire a normelor de aplicare pentru contingentele tarifare de carne de vită și mânzat prevăzute de Regulamentele (CE) nr. 1727/2000, (CE) nr. 2290/2000, (CE) nr. 2433/2000, (CE) nr. 2434/2000, (CE) nr. 2435/2000 și (CE) nr. 2851/2000 pentru Republica Ungară, Bulgaria, Republica Cehă, Slovacia, România și Republica Polonă (4), astfel cum a fost modificat prin Regulamentul (CE) nr. 2857/2000 (5),
-
Regulamentul (CE) nr. 1128/1999 al Comisiei din 28 mai 1999 de stabilire a normelor de aplicare pentru un contingent tarifar de viței cu greutatea de cel mult 80 de kilograme, originari din anumite țări terțe (6), astfel cum a fost modificat ultima dată prin Regulamentul (CE) nr. 1096/2001 (7).
-
Regulamentul (CE) nr. 1247/1999 al Comisiei din 16 iunie 1999 de stabilire a normelor de aplicare pentru un contingent tarifar de bovine vii, cu o greutate cuprinsă între 80 și 300 de kilograme, originare din anumite țări terțe (8), astfel cum a fost modificat ultima dată prin Regulamentul (CE) nr. 1096/2001.
(3)
Este necesar să se amintească faptul că restituirea totală sau parțială a taxelor vamale ca urmare a reducerii taxelor aplicabilă de la 1 iulie 2002 se face conform dispozițiilor prevăzute la articolul 236 din Regulamentul (CEE) nr. 2913/92 al Consiliului din 12 octombrie 1992 de stabilire a Codului Vamal Comunitar (9), astfel cum a fost modificat ultima dată prin Regulamentul (CE) nr. 2700/2000 (10), și dispozițiilor prevăzute la articolele 878 și următoarele din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului privind Codul Vamal Comunitar (11), astfel cum a fost modificat ultima dată prin Regulamentul (CE) nr. 2787/2000 (12).
(4)
Măsurile prevăzute de prezentul regulament sunt în conformitate cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Regulamentul (CE) nr. 1279/98 se modifică după cum urmează:
1.
Titlul se înlocuiește cu titlul următor:
2.
Primul paragraf din articolul 1 se înlocuiește cu textul următor:
„Articolul 1
Importul în Comunitate al produselor prevăzute în anexa I la prezentul regulament, efectuat în cadrul contingentelor stabilite de Regulamentele (CE) nr. 2290/2000, (CE) nr. 2433/2000, (CE) nr. 2434/2000, (CE) nr. 2435/2000, (CE) nr. 2851/2000 și (CE) nr. 1408/2002, este condiționat de prezentarea unui certificat de import.”
3.
Al doilea paragraf din articolul 3 alineatul (1) litera (c) se înlocuiește cu textul următor:
„Grupă de produse desemnează produsele originare dintr-o singură țară din cele prevăzute în anexa I; o grupă de produse cuprinde fie produsele de la codurile NC 0201 și 0202, fie produsele de la codurile NC 0206 10 95, 0206 29 91, 0210 20 10, 0210 20 90, 0210 99 51, 0210 99 59 și 0210 99 90 originare din Ungaria, fie produsele de la codurile NC 1602 50 31, 1602 50 39 și 1602 50 80 originare din România, fie produsele de la codul NC 1602 50 originare din Polonia.”
4.
Alineatul (2) din articolul 3 se înlocuiește cu textul următor:
„(2) Prin derogare de la articolul 5 din Regulamentul (CE) nr. 1445/95, cererea de certificat și certificatul cuprind în rubrica 16 unul din codurile NC menționate la aceeași liniuță:
-
0201, 0202,
-
0206 10 95, 0206 29 91, 0210 20 10, 0210 20 90, 0210 99 51, 0210 99 59, 0210 99 90,
-
1602 50 31, 1602 50 39, 1602 50 80,
-
1602 50.”
5.
Anexa I se înlocuiește cu anexa la prezentul regulament.
Articolul 2
Articolul 2 alineatul (2) din Regulamentul (CE) nr. 1128/1999 se înlocuiește cu textul următor:
„(2) Pentru cantitatea menționată în alineatul (1), valoarea taxei vamale este:
-
diminuată cu 80 % pentru animalele originare din Republica Cehă, Slovacia, Bulgaria, România, Estonia, Letonia și Lituania,
-
diminuată cu 90 % pentru animalele originare din Polonia și Ungaria.”
Articolul 3
Articolul 1 alineatul (2) din Regulamentul (CE) nr. 1247/1999 se înlocuiește cu textul următor:
„(2) Pentru cantitatea menționată în alineatul (1), valoarea taxei vamale este:
-
diminuată cu 80 % pentru animalele originare din Republica Cehă, Slovacia, Bulgaria, România, Estonia, Letonia și Lituania,
-
diminuată cu 90 % pentru animalele originare din Polonia și Ungaria.”
Articolul 4
Prezentul regulament întră în vigoare în a treia zi de la data publicării în Jurnalul Oficial al Comunităților Europene.
Dispozițiile prezentului regulament se aplică de la 1 iulie 2002. Cu toate acestea, concesia pentru produsele de la numărul de ordine 09.4774 se aplică de la data intrării în vigoare a prezentului regulament.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 septembrie 2002.